กฎกระทรวง
กฎกระทรวง
ฉบับที่
๕ (พ.ศ. ๒๕๓๑)
ออกตามความในพระราชบัญญัติควบคุมกิจการเทปและวัสดุโทรทัศน์
พ.ศ.
๒๕๓๐
----------------

 อาศัยอำนาจตามความใน
มาตรา ๑๑ วรรคหนึ่ง มาตรา ๑๕ และมาตรา ๔๓ 
แห่งพระราชบัญญัติควบคุมกิจการเทปและวัสดุโทรทัศน์ พ.ศ.
๒๕๓๐ รัฐมนตรีว่าการกระทรวง
มหาดไทย ออกกฎกระทรวงไว้ ดังต่อไปนี้
 ข้อ
๑
ผู้ใดประสงค์จะให้เจ้าพนักงานผู้ตรวจทำการตรวจพิจารณาและให้
ความเห็นชอบในเทปหรือวัสดุโทรทัศน์ของตน ให้ยื่นคำขอตามแบบ
ทท.๗ ท้ายกฎกระทรวงนี้ 
ต่อเจ้าพนักงานผู้ตรวจ ณ สถานที่ ดังต่อไปนี้
 (๑)
ในกรณีผู้ยื่นคำขอมีภูมิลำเนาอยู่ในกรุงเทพมหานครให้ยื่น ณ กองทะเบียน 
กรมตำรวจ
 (๒)
ในกรณีผู้ยื่นคำขอมีภูมิลำเนาอยู่ในจังหวัดอื่นนอกจากกรุงเทพมหานคร 
ให้ยื่น ณ กองกำกับการตำรวจภูธรจังหวัด
 ข้อ
๒ พร้อมกับการยื่นคำขอตามข้อ ๑
ให้ผู้ยื่นคำขอยื่นเอกสารหลักฐาน
ดังต่อไปนี้ด้วย
 (๑)
ในกรณีผู้ยื่นคำขอเป็นบุคคลธรรมดา
 (ก)
สำเนาหรือรูปถ่ายบัตรประจำตัวประชาชนหรือบัตรอื่นซึ่งใช้แทนบัตร
ประจำตัวประชาชนได้
 (ข)
สำเนาหรือรูปถ่ายทะเบียนบ้าน
 (ค)
สำเนาเทปหรือวัสดุโทรทัศน์จำนวนสองสำเนา
 (ง)
ในกรณีที่เป็นเทปหรือวัสดุโทรทัศน์ที่จัดทำหรือสร้างในต่างประเทศให้ยื่น
หนังสือยินยอมจากผู้จัดทำหรือผู้สร้าง
หรือเจ้าของสิทธิในเทปหรือวัสดุโทรทัศน์ในต่างประเทศ 
ให้ผู้ยื่นคำขอเป็นผู้มีสิทธิในการเผยแพร่เทปหรือวัสดุโทรทัศน์นี้ในประเทศไทย
หลักฐานการซื้อ
เทปหรือวัสดุโทรทัศน์จากท้องตลาดทั่วไปในต่างประเทศ
หรือหลักฐานการได้มาโดยชอบด้วย
กฎหมายโดยประการอื่นอย่างใดหนึ่ง
 (จ)
ในกรณีที่เป็นเทปหรือวัสดุโทรทัศน์ที่จัดทำหรือสร้างในต่างประเทศให้ยื่น
หลักฐานแสดงการนำเข้าของกรมศุลกากรซึ่งแสดงว่าได้นำเทปหรือวัสดุโทรทัศน์เข้ามาใน
ราชอาณาจักรโดยถูกต้อง
 (๒)
ในกรณีผู้ยื่นคำขอเป็นนิติบุคคล
  (ก)
สำเนาหรือรูปถ่ายใบสำคัญแสดงการจดทะเบียนของนิติบุคคล
 (ข)
สำเนาหรือรูปถ่ายหนังสือรับรองจากนายทะเบียนของนิติบุคคลนั้น ๆ แสดง
วัตถุประสงค์และผู้มีอำนาจลงชื่อแทนนิติบุคคล
ซึ่งออกให้ไม่เกินหกเดือน
 (ค)
สำเนาหรือรูปถ่ายบัตรประจำตัวประชาชน หรือบัตรอื่นซึ่งใช้แทนบัตร
ประจำตัวประชาชนได้ของผู้ลงลายมือชื่อในคำขอแทนนิติบุคคล
 (ง)
สำเนาหรือรูปถ่ายทะเบียนบ้านของผู้ลงลายมือชื่อในคำขอแทนนิติบุคคล
 (จ)
เอกสารตาม (๑) (ค) (ง)และ(จ)
 ข้อ
๓
การโฆษณาสินค้าหรือบริการในเทปหรือวัสดุโทรทัศน์ที่จะนำมาขอให้
เจ้าพนักงานผู้ตรวจ ตรวจพิจารณาและให้ความเห็นชอบตามข้อ ๑
ต้อง
 (๑)
ไม่ขัดต่อความสงบเรียบร้อยหรือศีลธรรมอันดีของประชาชน หรือไม่ก่อให้
เกิดการแตกแยกความสามัคคีระหว่างคนในชาติ
 (๒)
ไม่ก่อให้เกิดความรู้สึกหวาดเสียวหรือตกใจแก่ผู้ชม
 (๓)
การโฆษณาอาหารและยา ต้องได้รับอนุญาตจากสำนักงานคณะกรรมการ
อาหารและยา กระทรวงสาธารณสุข ก่อน

 ให้ไว้
ณ วันที่ ๒๑ กรกฎาคม พ.ศ. ๒๕๓๑
  พลเอก
ประจวบ สุนทรางกูร
 
รัฐมนตรีว่าการกระทรวงมหาดไทย

[ดูข้อมูลจากภาพกฎหมาย]

+-------------------------------------------------------------------------------------------------------+
หมายเหตุ :- เหตุผลในการประกาศใช้กฎกระทรวงฉบับนี้ คือ
โดยที่มาตรา ๑๑ วรรคหนึ่ง 
แห่งพระราชบัญญัติควบคุมกิจการเทปและวัสดุโทรทัศน์ พ.ศ.
๒๕๓๐ บัญญัติให้การยื่นคำขอ
และการส่งมอบเอกสารประกอบการพิจารณาต่อเจ้าพนักงานผู้ตรวจเพื่อการตรวจพิจารณาและ
ให้ความเห็นชอบในเทปหรือวัสดุโทรทัศน์
ต้องเป็นไปตามหลักเกณฑ์หรือวิธีการตามที่กำหนด
ในกฎกระทรวง และโดยที่มาตรา ๑๕ แห่งพระราชบัญญัติดังกล่าว
บัญญัติให้การโฆษณาสินค้า
หรือบริการในเทปหรือวัสดุโทรทัศน์ที่จะนำมาขอให้เจ้าพนักงานผู้ตรวจพิจารณาและให้ความเห็น
ชอบต้องเป็นไปตามหลักเกณฑ์
วิธีการและเงื่อนไขที่กำหนดในกฎกระทรวง สมควรกำหนด
หลักเกณฑ์ และวิธีการตาม มาตรา ๑๑ วรรคหนึ่ง และหลักเกณฑ์
วิธีการและเงื่อนไขตามมาตรา 
๑๕ จึงจำเป็นต้องออกกฎกระทรวงนี้

[รก. ๒๕๓๑/๑๑๗/๑๖พ/๒๒ กรกฎาคม ๒๕๓๑]